Folketing
2009-02-26

Det er EF-Domstolen, der afgør, hvad de synes er en almen økonomisk interesse - altså noget, vi kan ordne i fællesskab her eller en økonomisk interesse, hvor selskabets interesse i at tjene penge er størst. Argumentet bruges jo f.eks. af ministeren om noget så følsomt som vandforsyning. Hele Folketinget er enigt om, at vi ikke ønsker at have privatiseret vandforsyningen. Vi ønsker ikke at have det udliciteret, vi ønsker ikke, at nogen skal tjene penge på vandforsyning, vi ønsker, at det skal være som i dag, hvor danske vandværker leverer godt vand billigt til danskerne. Og det skal ikke trues af nogen, der kun tænker økonomisk. Derfor siger ministeren beroligende til de danske vandværker, når de skriver og er bekymrede: Jamen det er jo en almen økonomisk interesse, og den er undtaget. Vil ministeren garantere, at EF-Domstolen til enhver tid mener, at vandforsyning er en almen økonomisk interesse?